1983R2290 — LT — 01.05.2004 — 007.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:





iš dalies keičiamas:









▼B

▼M4

KOMISIJOS REGLAMENTAS (EEB) Nr. 2290/83

1983 m. liepos 29 d.

išdėstantis Tarybos reglamento (EEB) Nr. 918/83, nustatančio Bendrijos atleidimo nuo muitų sistemą, 50–59b, 63a ir 63b straipsnių įgyvendinimo nuostatas

▼B







EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1983 m. kovo 28 d. Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą ( 1 ), ypač į jo 143 straipsnį, kadangi Reglamento (EEB) Nr. 918/83 50–59 straipsniai pakeitė 1975 m. liepos 10 d. Tarybos reglamentą (EEB) Nr. 1798/75 dėl mokomosios, mokslinės ir kultūrinės medžiagos įvežimo, neapmokestinant bendrojo muitų tarifo mokesčiais ( 2 ); kadangi dėl to yra būtina 1979 m. gruodžio 12 d. Komisijos reglamentą (EEB) Nr. 2784/79, nustatantį Reglamento (EEB) Nr. 1798/75 įgyvendinimo nuostatas ( 3 ), pakeisti nauju reglamentu, nustatančiu Reglamento (EEB) Nr. 918/83 50–59 straipsnių įgyvendinimo nuostatas; kadangi šiame reglamente numatomos priemonės atitinka Neapmuitinamo įvežimo komiteto nuomonę, PRIĖMĖ ŠĮ REGLAMENTĄ:







▼M4

1 straipsnis

Šis reglamentas nustato Reglamento (EEB) Nr. 918/83 (toliau – pagrindinis reglamentas) 50–59b, 63a ir 63b straipsnių įgyvendinimo nuostatas.

▼B







I ANTRAŠTINĖ DALIS

BENDROSIOS NUOSTATOS







A.

Įstaigos arba organizacijos, kuriai siunčiamos prekės, pareigos

2 straipsnis

▼M5

1. Leidimas be importo muitų įvežti mokomąją, mokslinę ir kultūrinę medžiagą, nurodytą pagrindinio reglamento 51 straipsnyje, 52 straipsnio 1 dalyje ir 53 straipsnyje (toliau — prekės), suponuoja tokias įstaigų ir organizacijų, kurioms tos prekės siunčiamos, pareigas:

— nusiųsti šias prekes tiesiai į deklaruojamą paskirties vietą,

— apskaityti jas savo atsargose,

— padėti atlikti bet kokį tikrinimą, kurį kompetentingos institucijos mato reikalą atlikti siekdamos užtikrinti, kad leidimo įvežti be importo muitų sąlygos buvo ir bus tenkinamos.

Be to, leidimas be importo muitų įvežti pagrindinio reglamento 52 straipsnio 1 dalyje ir 53 straipsnyje nurodytas prekes suponuoja įstaigos ar organizacijos, kuriai tos prekės siunčiamos, pareigą naudoti jas tik nekomerciniais tikslais, kaip nurodyta pagrindinio reglamento 54 straipsnio antroje įtraukoje.

▼B

2. Įstaigos ar organizacijos, kuriai siunčiamos prekės, vadovas arba jo įgaliotas atstovas kompetentingoms institucijoms pateikia prašymą, kuriame patvirtina, kad jis yra susipažinęs su 1 dalyje išvardytomis pareigomis ir yra pasirengęs jas vykdyti.

Kompetentingos institucijos gali reikalauti, kad ankstesnėje pastraipoje nurodytas prašymas būtų pateikiamas kiekvienai įvežamai prekių siuntai, kelioms siuntoms arba visoms siuntoms, kurios yra siunčiamos tai įstaigai arba organizacijai.







B.

Nuostatos, kurios turi būti taikomos, jei prekės yra paskolinamos, išnuomojamos ar perleidžiamos

3 straipsnis

1. Kai taikomos pagrindinio reglamento 57 straipsnio 2 dalies pirmos pastraipos nuostatos, įstaiga ar organizacija, kuriai yra paskolinamos, išnuomojamos ar perleidžiamos prekės, privalo nuo prekių gavimo dienos vykdyti 2 straipsnyje nurodytas pareigas.

▼M5

2. Kai įstaiga ar organizacija, kuriai yra paskolinamos, išnuomojamos ar perleidžiamos prekės, yra ne toje valstybėje narėje, kurioje yra prekes paskolinusi, išnuomojusi ar perleidusi įstaiga, išsiunčiančios valstybės narės kompetentinga muitinės įstaiga, prieš išsiųsdama tokias prekes, pagal Reglamente (EEB) Nr. 2823/87 nustatytas taisykles išduoda T5 kontrolinį egzempliorių, kad būtų užtikrinta, jog tos prekės bus panaudotos taip, kad ir toliau būtų leidžiama jas įvežti be importo muitų.

▼M1

— „UNESCO-varer: Fortsat fritagelse betinget af overholdelse af artikel 57, stk. 2, første afsnit, i forordning (EOF) nr. 918/83“ ,

— „UNESCO-Gegenstand: Weitergewährung der Zollbefreiung abhängig von der Voraussetzung des Artikels 57 Absatz 2 erster Unterabsatz der Verordnung (EWG) Nr. 918/83“ ,

— „Αντικείμενο UNESCO: Διατήρηση της ατέλειας εξαρτώμενη από την τήρηση του άρθρου 57 παράγραφος 2 πρώτο εδάφιο του κανονισμού (ΕΟΚ) αριθ. 918/83“ ,

— „UNESCO goods: continuation of relief subject to compliance with the first subparagraph of Article 57 (2) of Regulation (EEC) No 918/83“ ,

— „Objet UNESCO: maintien de la franchise subordonné au respect de l'article 57 paragraphe 2 premier alinéa du règlement (CEE) no 918/83“ ,

— „Oggetto UNESCO: è mantenuta la franchigia a condizione che venga rispettato l'articolo 57, paragrafo 2, primo comma del regolamento (CEE) n. 918/83“ ,

— „UNESCO-voorwerp: handhaving van de vrijstelling is afhankelijk van de nakoming van artikel 57, lid 2, eerste alinea van Verordening (EEG) nr. 918/83“ ,

▼M2

— „Objeto UNESCO: se mantiene la franquicia subordinada al respeto del artículo 57, apartado 2, primer párrafo, del Reglamento (CEE) no 918/83“ ,

— „Objectos UNESCO: é mantida a franquia desde que seja respeitado o n.o. 2, primeiro parágrafo do artigo 57.o. do Regulamento (CEE) n.o. 918/83“ ,

▼A2

— „UNESCO-tavarat: tullittomuus jatkuu, edellyttäen että asetuksen (ETY) N:o 918/83 57 artiklan 2 kohdan 1 alakohdan ehtoja noudatetaan Unesco-varor: Fortsatt tullfrihet under förutsättning att villkoren i artikel 57.2 första stycket i förordning (EEG) nr 918/83 uppfylls“ ,

— „UNESCO-varor: Fortsatt tullfrihet under förutsättning att villkoren i artikel 57.2 första stycket i förordning (EEG) nr 918/83 uppfylls“ ,

▼A3

— „Zboží UNESCO: zachování osvobození za předpokladu splnění podmínek čl. 57 odst. 2 prvního pododstavce nařízení (EHS) č. 918/83“ ,

— „UNESCO kaup: impordimaksudest vabastamise jätkamine vastavalt määruse (EMÜ) nr 918/83 artikli 57 (2) esimesele alapunktile“ ,

— „UNESCO preces: atbrīvojuma turpmāka piemērošana atkarīga no atbilstības Regulas (EEK) Nr. 918/83 57. panta 2.punkta pirmajai daļai“ ,

— „UNESCO prekės: atleidimo nuo muitų taikymo pratęsimas laikantis Reglamento (EEB) Nr. 918/83 57 straipsnio 2 dalies pirmosios pastraipos nuostatų“ ,

— „UNESCO áruk: a vámmentesség fenntartása a 918/83/EGK rendelet 57. cikkének (2) bekezdésében foglalt feltételek teljesítése esetén“ ,

— „Oġġetti tal-UNESCO: tkomplija ta' ħelsien mid-dazju suġġetta għal osservanza ta' l-ewwel subparagrafu ta' l-Artikolu 57 (2) tar-Regolament (KEE) Nru 918/83)“ ,

— „Towary UNESCO: kontynuacja zwolnienia z zastrzeżeniem zachowania warunków określonych w art. 57 ust. 2 akapit pierwszy rozporządzenia (EWG) nr 918/83“ ,

— „Blago oproščeno plačila uvoznih dajatev (UNESCO). Izvajanje člena 57(2) uredbe (EGS) št. 918/83“ ,

— „Tovar UNESCO: naďalej oslobodený, pokiaľ spĺňa podmienky ustanovené v článku 57 odseku 2 prvom pododseku nariadenia (EHS) č. 918/83“ .

▼B

3. 1 ir 2 dalių nuostatos mutatis mutandis taikomos skolinant, išnuomojant ar perleidžiant mokslinių prietaisų ir aparatų atsargines dalis, sudėtines dalis ar konkrečius reikmenis ir mokslinių prietaisų ir aparatų priežiūrai, kontrolei, kalibravimui ar remontui reikalingiems įrankiams, kuriuos buvo leista įvežti be importo muitų pagal pagrindinio reglamento 53 straipsnį.







II ANTRAŠTINĖ DALIS

KONKREČIOS NUOSTATOS DĖL LEIDIMO BE IMPORTO MUITŲ ĮVEŽTI MOKOMĄJĄ, MOKSLINĘ ARBA KULTŪRINĘ MEDŽIAGĄ PAGAL PAGRINDINIO REGLAMENTO 51 STRAIPSNĮ

4 straipsnis

Kad prekes būtų leista įvežti be importo muitų pagal pagrindinio reglamento 51 straipsnį, įstaigos ar organizacijos, kuriai siunčiamos prekės, vadovas ar jo įgaliotas atstovas privalo valstybės narės, kurioje yra ta įstaiga ar organizacija, kompetentingai institucijai pateikti prašymą.

Prie tokio prašymo reikia pridėti visą informaciją, kuri, kompetentingos institucijos nuomone, reikalinga tam, kad galima būtų nustatyti, ar yra tenkinamos leidimo įvežti be importo muitų sąlygos.







▼M5

III ANTRAŠTINĖ DALIS

KONKREČIOS NUOSTATOS DĖL MOKSLINIŲ PRIETAISŲ IR APARATŲ IMPORTO BE IMPORTO MUITŲ PAGAL PAGRINDINIO REGLAMENTO 52 IR 54 STRAIPSNIUS

5 straipsnis

Pagrindinio reglamento 54 straipsnio pirmoje įtraukoje objektyvios mokslinio prietaiso ar aparato techninės charakteristikos — tai tokios charakteristikos, kurios atsiranda dėl to prietaiso ar aparato konstrukcijos arba jo koregavimo pagal standartinius prietaisus ar aparatus, dėl ko tas prietaisas ar aparatas gali veikti tokiu aukštu lygiu, kad pranoksta pramonės ar komercijos tikslams paprastai reikalingą lygį.

Kai pagal objektyvias technines charakteristikas neįmanoma aiškiai nustatyti, ar prietaisą arba aparatą reikia laikyti moksliniu prietaisu ar aparatu, aiškinamasi, kaip tas prietaisas ar aparatas, kurį prašoma atleisti nuo importo muitų, yra naudojamas. Jei ištyrus paaiškėja, kad tas prietaisas ar aparatas daugiausia yra naudojamas moksliniams tikslams, toks prietaisas ar aparatas laikomas mokslinio pobūdžio.

▼B

6 straipsnis

1. Kad mokslinį prietaisą ar aparatą būtų leista įvežti be importo muitų pagal pagrindinio reglamento 52 straipsnio 1 dalį, įstaigos ar organizacijos, kuriai siunčiamos tos prekės, vadovas ar jo įgaliotas atstovas privalo pateikti valstybės narės, kurioje yra ta įstaiga ar organizacija, kompetentingai institucijai prašymą.

▼M5

2. 1 dalyje nurodytame prašyme turi būti tokia su atitinkamu prietaisu ar aparatu susijusi informacija:

a) tikslus gamintojo naudojamas prietaiso ar aparato aprašymas, numanoma jo klasifikacija pagal Kombinuotąją nomenklatūrą ir objektyvios techninės charakteristikos, kuriomis remiantis prietaisas ar aparatas yra laikomas moksliniu;

b) gamintojo ir, jei žinoma, tiekėjo pavadinimas arba įmonės pavadinimas bei adresas;

c) prietaiso ar aparato kilmės šalis;

d) vieta, kurioje numatoma prietaisą ar aparatą naudoti;

e) tiksliai kokiam naudojimui prietaisas ar aparatas yra skirtas;

f) prietaiso ar aparato kaina arba jo muitinė vertė;

g) konkretaus prietaiso ar aparato kiekis.

Kartu su prašymu pateikiami įrodomieji dokumentai, kuriuose yra visa atitinkama informacija apie prietaiso ar aparato charakteristikas ir technines specifikacijas.

7 straipsnis

Valstybės narės, kurioje yra įstaiga arba organizacija, kuriai siunčiamos prekės, kompetentinga institucija dėl 6 straipsnyje numatytų prašymų visais atvejais priima tiesioginį sprendimą.

▼B

8 straipsnis

Leidimai įvežti be importo muitų galioja šešis mėnesius.

Tačiau kompetentingos institucijos, atsižvelgdamos į kiekvieno atvejo konkrečias aplinkybes, gali nustatyti ilgesnį laikotarpį.

▼M5 —————

▼B







V ANTRAŠTINĖ DALIS

KONKREČIOS NUOSTATOS DĖL LEIDIMO BE IMPORTO MUITŲ ĮVEŽTI ATSARGINES DALIS, SUDĖTINES DALIS, KONKREČIUS REIKMENIS IR ĮRANKIUS PAGAL PAGRINDINIO REGLAMENTO 53 STRAIPSNĮ

12 straipsnis

Pagrindinio reglamento 53 straipsnio a punkte „konkretūs reikmenys“ – tai dalys, kurios yra specialiai suprojektuotos tam, kad, naudojamos kartu su konkrečiu prietaisu ar aparatu, pagerintų jo eksploatacines savybes ir išplėstų taikymo sritį.

13 straipsnis

Kad būtų leista pagal pagrindinio reglamento 53 straipsnį be importo muitų įvežti atsargines dalis, sudėtines dalis, konkrečius reikmenis arba įrankius, įstaigos arba organizacijos, kuriai siunčiamos prekės, vadovas arba jo įgaliotas atstovas privalo pateikti valstybės narės, kurioje yra toji įstaiga arba organizacija, kompetentingai institucijai prašymą.

Prie tokio prašymo būtina pridėti visus duomenis, kurie, kompetentingos institucijos nuomone, reikalingi nustatyti, ar yra tenkinamos pagrindinio reglamento 53 straipsnyje nustatytos sąlygos.

▼M5

14 straipsnis

Valstybės narės, kurioje yra įstaiga arba organizacija, kuriai siunčiamos prekės, kompetentinga institucija priima tiesioginį sprendimą dėl 13 straipsnyje nurodyto prašymo.

▼B

15 straipsnis

8 straipsnio nuostatos taikomos pagal pagrindinio reglamento 53 straipsnį išduotiems leidimams įvežti prekes be importo muitų.

▼M3







Va ANTRAŠTINĖ DALIS

SPECIALIOS NUOSTATOS DĖL LEIDIMO BE IMPORTO MUITŲ ĮVEŽTI MEDICINOS PRIETAISUS IR APARATUS PAGAL PAGRINDINIO REGLAMENTO 63a IR 63b STRAIPSNIUS

15a straipsnis

1. Kad būtų leista pagal pagrindinio reglamento 63a ir 63b straipsnius be importo muitų įvežti prietaisus ir aparatus, įstaigos arba organizacijos, kuriai siunčiamos prekės, vadovas arba jo įgaliotas atstovas privalo pateikti valstybės narės, kurioje yra toji įstaiga arba organizacija, kompetentingai institucijai prašymą.

2. 1 dalyje nurodytame prašyme turi būti pateikta tokia informacija apie atitinkamą prietaisą arba aparatą:

▼M5

a) tikslus gamintojo naudojamas prietaiso ar aparato aprašymas ir numanoma jo klasifikacija pagal Kombinuotąją nomenklatūrą;

▼M3

b) gamintojo ir, jei žinoma, tiekėjo pavadinimas arba įmonės pavadinimas bei adresas;

c) prietaiso ar aparato kilmės šalis;

d) vieta, kurioje numatoma prietaisą ar aparatą naudoti;

e) kokiam naudojimui prietaisas ar aparatas yra skirtas.

3. Dovanojimo atveju prašyme taip pat nurodoma:

a) dovanotojo pavadinimas arba įmonės pavadinimas;

b) pareiškėjo patvirtinimas, kad: i) dovanotojas, dovanodamas tuos prietaisus ar aparatus, iš to neturi jokios komercinės naudos; ii) dovanotojas jokiais ryšiais nesusijęs su prietaisų ar aparatų, kuriuos prašoma leisti įvežti be muitų, gamintoju.

▼M5 —————

▼M5

15c straipsnis

Valstybės narės, kurioje yra įstaiga arba organizacija, kuriai siunčiamos prekės, kompetentinga institucija dėl prašymų visais atvejais priima tiesioginį sprendimą.

15d straipsnis

15a–15c straipsnių nuostatos mutatis mutandis taikomos mokslinių prietaisų ir aparatų atsarginėms dalims, sudėtinėms dalims, konkretiems reikmenims ir įrankiams, kurių reikia mokslinių prietaisų ir aparatų, kuriuos buvo leista įvežti be muitų pagal pagrindinio reglamento 63a straipsnio 2 dalies a ir b punktus, priežiūrai, kontrolei, kalibravimui ar remontui.

▼M3

15e straipsnis

8 straipsnio nuostatos taikomos mutatis mutandis.

▼B







VI ANTRAŠTINĖ DALIS

INFORMACIJOS PRANEŠIMAS KOMISIJAI IR VALSTYBĖMS NARĖMS

▼M5

16 straipsnis

1. Kiekviena valstybė narė Komisijai atsiunčia sąrašą tų prietaisų, aparatų, atsarginių dalių, sudėtinių dalių, reikmenų ir įrankių, kurių kaina arba muitinė vertė viršija 5 000 ekiu ir kuriuos įvežti be importo muitų ji yra leidusi arba neleidusi pagal 7, 14 arba 15c straipsnius.

Tame sąraše pateikiamas tikslus pirmoje pastraipoje minimų prekių aprašymas ir aštuonių skaitmenų kodas pagal Kombinuotąją nomenklatūrą. Jame taip pat nurodoma gamintojo arba gamintojų pavadinimas, kilmės šalis arba šalys ir tų prekių kaina arba muitinė vertė.

2. 1 dalyje minėti sąrašai siunčiami kiekvienų metų pirmąjį ir trečiąjį ketvirtį, ir juose nurodomi duomenys tų prekių, kurias per ankstesnius šešis mėnesius buvo arba nebuvo leista įvežti be importo muitų.

3. Komisija tuos sąrašus persiunčia kitoms valstybėms narėms.

▼M5 —————

▼M5

18 straipsnis

Siekiant užtikrinti vienodą Bendrijos nuostatų taikymą, 16 straipsnyje nurodytus sąrašus periodiškai nagrinėja Neapmuitinamo įvežimo komitetas.

▼M4







VIa ANTRAŠTINĖ DALIS

KONKREČIOS NUOSTATOS DĖL LEIDIMO BE IMPORTO MUITŲ ĮVEŽTI ĮRANGĄ PAGAL PAGRINDINIO REGLAMENTO 59a IR 59b STRAIPSNIUS

18a straipsnis

1. Kad įrangą būtų leista įvežti be importo muitų pagal pagrindinio reglamento 59a ir 59b straipsnius, ne Bendrijoje įsisteigusios mokslinių tyrimų įstaigos ar organizacijos vadovas ar jo įgaliotas atstovas pateikia valstybės narės, kurioje yra Bendrijoje įsisteigusi mokslinių tyrimų įstaiga ar organizacija, kompetentingai institucijai prašymą.

2. 1 dalyje nurodytame prašyme pateikiama ši informacija:

a) Bendrijoje ir trečiojoje šalyje esančių tyrimų įstaigų mokslinio bendradarbiavimo susitarimo kopija;

▼M5

b) tikslus įrangos aprašymas, taip pat jos kiekis ir vertė bei tam tikrais atvejais jos numanoma klasifikacija pagal Kombinuotąją nomenklatūrą;

▼M4

c) įrangos kilmės ir išsiuntimo šalis;

d) vieta, kurioje įranga bus naudojama;

e) kokiam naudojimui įranga yra skirta ir jos naudojimo trukmė.

18b straipsnis

1. Kai valstybės narės, kurioje yra Bendrijos įstaiga ar organizacija, kompetentinga institucija gauna prašymą leisti be importo muitų įvežti įrangą, kaip apibrėžta pagrindinio reglamento 59a straipsnyje, prašymas ir visa susijusi informacija išsiunčiami Komisijai, kad prieš minėtai kompetentingai institucijai priimant sprendimą juos išnagrinėtų Neapmuitinamo įvežimo komitetas.

Komisijos prašymu siunčiama papildoma minėtam nagrinėjimui reikalinga informacija.

2. 1 dalyje nurodyta kompetentinga institucija informuoja Komisiją apie sprendimą, kurį ji priėmė dėl leidimo įvežti įrangą be importo muitų.

▼M5

18c straipsnis

8 straipsnio nuostatos taikomos mutatis mutandis.

▼B







VII ANTRAŠTINĖ DALIS

BAIGIAMOSIOS NUOSTATOS

19 straipsnis

Reglamentas (EEB) Nr. 2784/79 panaikinamas.

20 straipsnis

Šis reglamentas įsigalioja 1984 m. liepos 1 d.

Šis reglamentas yra privalomas visas ir tiesiogiai taikomas visose valstybėse narėse.